sinarproject/legisdata huggingface dataset:
Pertanyaan 149: PERTANIAN MODEN
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN HARUMAINI BIN HAJI OMAR (N07 BATANG KALI)
Jawapan oleh: Y.A.B. Dato' Menteri Besar

Y.B. TUAN HARUMAINI BIN HAJI OMAR

Apakah usaha kerajaan untuk menarik minat golongan muda luar bandar bagi menceburkan diri dalam sektor pertanian agar golongan ini tidak berhijrah ke bandar untuk mencari sumber rezeki?

Adakah kerajaan berhasrat untuk mewujudkan skim bantuan benih atau peralatan pertanian kepada mereka?

Y.A.B. Dato' Menteri Besar

a) Antara usaha kerajaan untuk menarik minat golongan muda luar bandar bagi menceburkan diri dalam sektor pertanian agar golongan ini tidak berhijrah ke bandar untuk mencari sumber rezeki antaranya adalah:

i. Mewujudkan dan menggalakkan penyertaan anak muda dalam projek pertanian bernilai tinggi seperti tanaman nanas MD2, ternakan lembu tenusu, bidang industri asas tani dan projek yang mempunyai hasil pulangan yang tinggi;

ii. Skim latihan yang dikendalikan oleh Jabatan Pertanian seperti inkubator usahawan tani, latihan kejuruteraan pertanian, latihan industri asas tani dan latihan-latihan teknikal yang berkaitan;

iii. Penggunaan teknologi dan IOT dari segi benih, tanaman, ternakan dan pemasaran hasil pertanian;

iv. Dana, pinjaman dan geran melalui Agrobank dan Hijrah.

b) Kerajaan Negeri melalui Jabatan Pertanian menyediakan pelbagai bentuk bantuan dan sokongan kepada sektor pertanian. Jabatan Pertanian menyediakan khidmat nasihat, kursus, latihan dan bimbingan teknikal bagi pakej amalan teknologi pertanian. Petani boleh memohon bantuan dalam bentuk input pertanian seperti baja dan benih, mesin serta peralatan pertanian, penyediaan kawasan dan lain- lain bantuan yang diperlukan. Bagi tahun 2020, jumlah peruntukan yang disediakan adalah seperti berikut:

Bil 1 2 3 4 Bentuk/jenis bantuan Benih tanaman Baja Infrastruktur asas pertanian Mesin dan peralatan pertanian Nilai (RM) 0.5 juta 3.4 juta 1.7 juta 1.3 juta

Golongan belia yang berminat boleh menghubungi Jabatan Pertanian di daerah masing-masing untuk mendapatkan khidmat nasihat dan bantuan yang diperlukan.